**Paskaidrojuma raksts**

Dienvidkurzemes novada pašvaldības saistošajiem noteikumiem Nr.2024/32

“Par grozījumiem 2024.gada 29.augusta Dienvidkurzemes novada pašvaldības saistošajos noteikumos Nr.2024/22 “Par pašvaldībai piederošu vai tiesiskajā valdījumā esošu dzīvojamo telpu īres maksu””

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums
 | Dienvidkurzemes novada pašvaldības dome 2024.gada 29.augustā izdeva saistošos noteikumus Nr.2024/22 “Par pašvaldībai piederošu vai tiesiskajā valdījumā esošu dzīvojamo telpu īres maksu” (apstiprināti ar Dienvidkurzemes novada pašvaldības domes 2024.gada 29.augusta sēdes lēmumu Nr.714, prot. Nr. 9 94.§, turpmāk – saistošie noteikumi). Saskaņā ar šiem saistošajiem noteikumiem, īres maksa sastāv no divām daļām – bāzes cenas un īres maksas paaugstinājuma daļas, ko aprēķina balstoties uz veikto ieguldījumu apmēru pašvaldībai piederošās dzīvojamās telpās un mājās.Lai pielāgotu spēkā esošos saistošos noteikumus sarežģītām ikdienas situācijām, nepieciešams veikt grozījumus un iekļaut tajos norādes par rīcību, ja tiek veikti ieguldījumi mājās, kas ir jaukta statusa kopīpašums, gadījumos, ja remontdarbu izmaksas, pamatojoties uz dzīvokļu īpašnieku kopības lēmumu, netiek segtas no mājas uzkrātajiem līdzekļiem vai aizņēmuma, bet gan piestādītas dzīvokļu īpašniekiem papildus pārvaldīšanas maksai. Saistošo noteikumu grozījumos ir iestrādāts, ka šādos gadījumos, papildus izmaksas, kuras uzliktas ar dzīvokļu īpašnieku kopības lēmumu, apmaksā pašvaldība kā dzīvokļa īpašnieks, pēc tam attiecīgi palielinot īres maksu, kuru aprēķina pēc norādītās formulas.  |
| 1. Fiskālā ietekme uz pašvaldības budžetu
 | Precīzu saistošo noteikumu īstenošanas finansiālās ietekmes prognozi uz pašvaldības budžetu noteikt nav iespējams, taču stājoties spēkā šiem saistošo noteikumu grozījumiem, paredzams, ka papildus izmaksas, būs nenozīmīgas un atgūstamas turpmāko gadu laikā īres maksas veidā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošie noteikumi veicinās pašvaldības dzīvojamā fonda sakārtošanu, atjaunošanu un pieejamību, kas kopumā pozitīvi ietekmēs sociālo vidi un vidi kopumā. Nav tiešas ietekmes uz iedzīvotāju veselību, uzņēmējdarbības vidi pašvaldības teritorijā un konkurenci.  |
| 1. Ietekme uz administratīvajām procedūrām un to izmaksām
 | Saistošo noteikumu izpildē iesaistītās institūcijas – Dienvidkurzemes novada pašvaldības Finanšu un grāmatvedības daļa, Nekustamā īpašuma pārvalde un Pašvaldības kapitālsabiedrības, kas pilnvarotas nodrošināt nekustamo īpašumu pārvaldīšanu un apsaimniekošanu.Saistošo noteikumu īstenošana neparedz papildus izmaksas. |
| 1. Ietekme uz pašvaldības funkcijām un cilvēkresursiem
 | Saistošie noteikumi netiešā veidā ir saistīti ar [Pašvaldību likuma 4. panta](https://likumi.lv/ta/id/336956#p4) pirmās daļas 10. punktā noteikto pašvaldības autonomo funkciju – sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.Saistošie noteikumi tiks īstenoti esošo institūciju un cilvēkresursu ietvaros. |
| 1. Informācija par izpildes nodrošināšanu
 | Saistošo noteikumu izpildi nodrošinās Dienvidkurzemes novada pašvaldības Finanšu un grāmatvedības daļa, Nekustamā īpašuma pārvalde un pašvaldības kapitālsabiedrības, kas pilnvarotas nodrošināt nekustamo īpašumu pārvaldīšanu un apsaimniekošanu. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Atbilstoši [Pašvaldību likuma 46. panta](https://likumi.lv/ta/id/336956#p46) trešajā daļā noteiktajam, laika posmā no 2024.gada 11.decembra līdz 26.decembrim sabiedrības viedokļa noskaidrošanai saistošo noteikumu projekts un paskaidrojuma raksts tika publicēts pašvaldības tīmekļvietnē [www.dkn.lv](http://www.dkn.lv).Noteiktā termiņa ietvaros priekšlikumi par saistošo noteikumu projekta redakciju nav saņemti. |

Dienvidkurzemes novada pašvaldības
domes priekšsēdētājs *A. Priedols*